CELEX: 32017D1368
Language: da
Date: 2017-05-11 00:00:00
Title: Rådets afgørelse (EU) 2017/1368 af 11. maj 2017 om undertegnelse på Den Europæiske Unions og dens medlemsstaters vegne og om midlertidig anvendelse af den tredje tillægsprotokol til aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side for at tage hensyn til Republikken Kroatiens tiltrædelse af Den Europæiske Union

27.7.2017   
            
            
               DA
            
            
               Den Europæiske Unions Tidende
            
            
               L 196/1
            
         RÅDETS AFGØRELSE (EU) 2017/1368
   af 11. maj 2017
   om undertegnelse på Den Europæiske Unions og dens medlemsstaters vegne og om midlertidig anvendelse af den tredje tillægsprotokol til aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side for at tage hensyn til Republikken Kroatiens tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5,
   under henvisning til akten om Republikken Kroatiens tiltrædelse, særlig artikel 6, stk. 2,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I overensstemmelse med artikel 6, stk. 2, i akten om Republikken Kroatiens tiltrædelse skal Kroatiens tiltrædelse af bl.a. aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side (1) (»aftalen«) godkendes ved indgåelse af en protokol til nævnte aftale (»protokollen«). I henhold til aftalen skal der anvendes en forenklet procedure for en sådan tiltrædelse, hvorefter en protokol indgås af Rådet, der på medlemsstaternes vegne træffer afgørelse med enstemmighed, og af det pågældende tredjeland.
            
         
               (2)
            
            
               Den 14. september 2012 bemyndigede Rådet Kommissionen til at indlede forhandlinger med de pågældende tredjelande med henblik på Kroatiens tiltrædelse af Unionen. Forhandlingerne med Chile blev afsluttet med parafering af protokollen den 9. juli 2015 i Bruxelles.
            
         
               (3)
            
            
               Protokollen bør undertegnes.
            
         
               (4)
            
            
               Protokollen bør anvendes midlertidigt indtil afslutningen af de procedurer, som er nødvendige for dens ikrafttræden —
            
         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens og dens medlemsstaters vegne af den tredje tillægsprotokol til aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side for at tage hensyn til Republikken Kroatiens tiltrædelse af Den Europæiske Union med forbehold af indgåelse af nævnte protokol.
   Teksten til protokollen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaternes vegne.
   Artikel 3
   Protokollen anvendes midlertidigt med virkning fra den 1. juli 2013 i overensstemmelse med protokollens artikel 14, stk. 2, indtil afslutningen af de procedurer, som er nødvendige for dens ikrafttræden.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 11. maj 2017.
      
         
            På Rådets vegne
         
         C. CARDONA
         
            Formand
         
      
   
   
      (1)  EFT L 352 af 30.12.2002, s. 3.